লন্ডনে আয়োজিত সংবাদ সম্মেলনে মৃত্যুদণ্ডের রায় দেয়ার সংখ্যা বেড়ে যাওয়ায় উদ্বেগ প্রকাশ করে অ্যামনেস্টির ‘ডিরেক্টর অফ গ্লোবাল ইস্যুজ' অড্রে গাউঘ্রান বলেন, ‘‘মৃত্যুদণ্ড কোনো সুবিচার নয়৷'' মিশর এবং নাইজেরিয়ার পরিস্থিতি নিয়ে অ্যামনেস্টি ভীষণ উদ্বিগ্ন৷ ২০১৪ সালে নাইজেরিয়ায় ৬৫৯ জন এবং মিশরে কমপক্ষে ৫০৯ জনকে মৃত্যুদণ্ড দেয়া হয়৷ দু দেশেই বৃদ্ধির হার উদ্বেগজনক৷ ২০১৩ সালে ১৪১ জনকে মৃত্যুদণ্ড দিয়েছিল নাইজেরীয় সরকার৷ মিশরে সে বছর একশ'র মতো লোককে মৃত্যুদণ্ড দেয়া হয়েছিল৷